Embriófitas

As embriófitas ou embriófitos (Embryophyta) é un subreino pertencente ao reino Plantae, usado xeralmente para designar as plantas terrestres (non acuáticas). É o grupo de plantas que nos é máis familiar, pois inclúe árbores, musgos, fieitos e moitas outras plantas terrestres, englobando así plantas non vasculares, vasculares con semente e vasculares con flor. Considéranse plantas terrestres porque están adaptadas para a vida en terra, a pesar dalgunhas seren secundariamente acuáticas.

Unha novidade evolutiva é o embrión, o cigoto queda no interior do arquegonio, onde se produce o desenvolvemento do esporófito a partir do gametófito, e outra novidade é a presenza de arquegonio, onde se produce o gameto feminino, a oosfera.

Son organismos eucariotas multicelulares con órganos reprodutivos especializados. Na súa maioría as embriófitas obteñen a súa enerxía a través da fotosíntese, sintetizando compostos orgánicos a partir do dióxido de carbono.

 Divisións 
Divídense entre:

Plantas non-vasculares (briófitas) - (das cales o musgo é o tipo máis coñecido). 
 Marchantiophyta
 Anthocerotophyta
 Bryophyta - musgos

Plantas Vasculares (traqueófitos) - (con adaptacións que lles permiten estar menos dependentes da auga)
 Lycopodiophyta- Licopodios 
 Equisetophyta 
 Pteridophyta - fentos 
 Psilotophyta 
 Ophioglossophyta 
 Spermatophyta - as plantas que se reproducen por semente
 Pteridospermatophyta 
 Pinophyta - coníferas 
 Cycadophyta - cicadáceas 
 Ginkgophyta 
 Gnetophyta 
 Magnoliophyta - plantas con flor

Hai tamén outro sistema de clasificación:
 Bryophyta sensu lato
 Marchantiophyta (hepáticas)
 Anthocerotophyta (antoceros)
 Bryophyta sensu stricto (musgos)
 Tracheophyta (plantas vasculares)
 Pteridophyta
 Lycopodiophyta
 Euphyllophyta (plantas con "follas verdadeiras")
 Monilophyta
 Psilotopsida
 Equisetopsida
 Marattiopsida
 Polypodiopsida
 Lignophyta
 Spermatophyta (Plantas con sementes)
 Pteridospermatophyta
 Gymnospermae
 Angiospermae

Categoría:Embryophyta
Categoría:Streptophyta